Kommunen udpeger de ni ambassadører for at udbrede kendskabet til Mors.

Korpset består af morsingboer, som i dag bor uden for øen og som hver især har et betydeligt netværk inden for en række forskellige områder som kultur, erhvervsliv, uddannelse, forskning og politik. Ambassadørerne skal være med til at give et nuanceret billede af Mors og af, hvad der sker og vil komme til at ske på øen. - Ambassadørerne bliver et stort aktiv for Mors i kampagnen for at styrke øens omdømme i resten af Danmark, siger borgmester for Morsø kommune Egon Pleidrup Poulsen. Foreløbig er der udpeget ni ambassadører. Ambassadørerne er: Arne Rolighed, direktør i Kræftens Bekæmpelse Henriette Mikkelsen, håndboldspiller, Viborg HK og landsholdet Niels Hvass, møbeldesigner Kasper Villaume, jazzpianist og komponist Kai Kristensen, professor, Handelshøjskolen i Århus Johannes Riis, direktør, Gyldendals Forlag Finn Have, kunstmaler Rikke Wölck, skuespiller og instruktør Mogens Jensen, folketingsmedlem